stanford-oval/wikipedia huggingface dataset:
סעיף 197 לחוק התכנון והבניה
תוכן הסעיף

סעיף 197 קובע: "נפגעו על ידי תוכנית, שלא בדרך הפקעה, מקרקעין הנמצאים בתחום התוכנית או גובלים עמה, מי שביום תחילתה של התוכנית היה בעל המקרקעין או בעל זכות בהם, זכאי לפיצויים מהוועדה המקומית, בכפוף לאמור בסעיף 200."
סעיף 200 קובע: 
"לא יראו קרקע כנפגעת אם נפגעה על ידי הוראה שבתוכנית הנמנית עם אחת ההוראות המפורטות להלן ובלבד שהפגיעה אינה עוברת את תחום הסביר בנסיבות העניין ואין זה מן הצדק לשלם לנפגע פיצויים:
חובת הפיצוי

"נוסח הסעיף חל הן על נזקים ישירים שעשויים להיגרם לבעלי מקרקעין בשל פעילות של רשויות התכנון, כגון הפחתת הערך של המקרקעין עקב שינוי הנורמות המשפטיות החלות עליהם בתוכנית (למשל על ידי הפחתת אחוזי הבנייה הניתנים לניצול ביחס למקרקעין), והן על נזקים עקיפים יותר של פגיעה שאינה נגרמת על ידי התוכנית עצמה, אלא נובעת מתחולת התוכנית על מקרקעין סמוכים."
חובת הפיצוי חלה על הוועדה המקומית גם לגבי תוכניות שאושרו על ידי הוועדה המחוזית או הוועדה הארצית, בניגוד לעמדתה של הוועדה המקומית, בגלל שהכנסות היטל השבחה מגיעות לידיה.
עם זאת, סעיף 119ב(1) לחוק התכנון והבניה קובע מקרים מסוימים בהם היזם צריך לשפות את הוועדה המקומית ב-70% מהפיצויים.
הערות שוליים

↑  ע"א 5958/15 פרחי ביקל בע"מ נ' הועדה המקומית לתכנון ולבניה - ראשון לציון, סעיף 30
↑  ע"א 5958/15 פרחי ביקל בע"מ נ' הועדה המקומית לתכנון ולבניה - ראשון לציון, סעיף 36
פאבל צ'יסטיאקוב

| --- | --- |

 לידה:  23 במאי 1832 (יוליאני) Krasnokholmsky District, רוסיה 
 פטירה:  11 בנובמבר 1919 (בגיל 87) פושקין, הרפובליקה הסובייטית הפדרטיבית הסוציאליסטית הרוסית 
 מקום קבורה:  Kazanskoe cemetery (Pushkin) 
 מקום לימודים:  האקדמיה הקיסרית לאמנויות (1861) 
 תחום יצירה:  ציור, אמנות חזותית 
 פרסים והוקרה:  מדליית זהב גדולה של האקדמיה הקיסרית לאמנויות 
 
פאבל פטרוביץ' צ'יסטיאקוב (ברוסית: Павел Петрович Чистяков;‏ 5 ביולי 1832 – 11 בנובמבר 1919) היה צייר אימפריאלי רוסי ומורה לאמנות; ידוע בסצנות היסטוריות וז'אנריות כמו גם פורטרטים.
ביוגרפיה

אביו היה צמית משוחרר שעבד כמנהל אחוזה. למרות הנטל הכספי, הוא דאג שלבנו תהיה השכלה ראויה; תחילה בבית ספר קהילתי, אחר כך בבית הספר התיכון בבז'צק.
בשנת 1849, הוא נכנס לאקדמיה הקיסרית לאמנויות, שם למד אצל פיוטר באסין ומקסים וורובייב. מ-1854 עד 1858, הוא קיבל שתי מדליות כסף וזהב אחת, על תיאורו של הרמוגנס בכלא. בשנת 1861 סיים את לימודיו בתואר "אמן". מדליית זהב נוספת (על ציורו של סופיה מליטא בחתונת בנה, וסילי השני) וזכות למלגה ללימודים באירופה. לפני שעזב, לימד תקופה קצרה במכינה בסנקט פטרבורג.
ב-1862 הוא נסע לגרמניה, ואחר כך לביקורים ארוכים בפריז וברומא. עם שובו ב-1870, הוענק לו התואר "חבר אקדמיה" על מספר יצירות ששלח הביתה.
לאחר תקופה זו, הוא הקדיש את עצמו בעיקר להוראה, תחילה בחברה האימפריאלית לעידוד האמנויות, ולאחר מכן באקדמיה, שם פיתח שיטות הוראה משלו ששילבו התבוננות ישירה עם מחקר מדעי. הוא מיעט להציג. יצירותיו הבודדות היו ברובן בעלות אופי היסטורי, שהוא ניסה להחדיר בהן עומק פסיכולוגי, במקום רק לייצג את האירועים.
הוא הפך לפרופסור חבר באקדמיה ב-1872, ובעקבות הארגון מחדש של 1892 הפך לחבר במועצה האקדמית. בשנים 1890 עד 1912 כיהן כראש המחלקה לפסיפס ופיקח על כמה פרויקטים של פסיפס; במיוחד בקתדרלת ישו המושיע ובקתדרלת יצחק הקדוש.
אשתו ורה, בתו של הצייר יגור מאייר, הייתה אף היא אמנית חשובה.
הרחוב שבו הוא גר נקרא לכבודו ובשנת 1987 הפך ביתו בפושקין (פרבר של סנקט פטרסבורג) למוזיאון.
תלמידים

ויקטור בוריסוב-מוסטוב
אייזק אשכנזי
וארוארה ברוזדינה
פיודור בוכהולץ
דמיטרי קרדובסקי
קוסטה חטאגורוב
ניקולאי קוזנצוב (אמן)
יהודה פן
וסילי פולנוב
ילנה פולנובה
איליה רפין
מיכאיל ורובל
ויקטור וסנצוב
ולנטין סרוב
אליזבת בוהם
הערות שוליים

1 2  Русские художники. Чистяков Павел Петрович., www.artsait.ru
1 2  Brief biography
| --- | --- |
בקרת זהויות :  PLWABN: 9810625329805606  GND: 136690971  ISNI: 0000 0000 6687 6831  LCCN: nr93005324  NKC: uk20181004982  RKD: 331801  ULAN: 500055942  VIAF: 49097275   WorldCat (עם VIAF): 49097275
כבריאס

כבריאס (ביוונית: Χαβρίας, בלטינית: Chabrias;‏ 429-356 לפנה"ס בקירוב) היה מצביא אתונאי מהולל בן המאה ה-4 לפנה"ס. ב-388 לפנה"ס הוא ניצח באייגינה צבא משותף לספרטנים ולאייגינים בפיקודו של גורגופאס. אחר כך פיקד על הצי המלחמתי שנשלח לסייע לאוואגורס, מלך קפריסין, במלחמתו נגד הפרסים.
ב-378 לפנה"ס, לאחר שכרתה אתונה ברית עם תבאי כנגד ספרטה, הדף כבריאס בהצלחה את כוחותיו הרבים יותר של אגסילאוס השני ליד תבאי. כשהסתערו לעברו חייליו של אגסילאוס, הורה כבריאס לאנשיו להישאר על עומדם ולא לתקוף, כשחודי כידוניהם פונים מעלה ולא לעבר האויבים ומגיניהם שעונים על ברכם השמאלית ולא נשענים על כתפם. החיילים השכירים שבפיקודו נשמעו מיד לפקודתו ללא כל היסוס, ולאחר מכן ביצעו עמיתיהם, לוחמי הגדוד הקדוש של תבאי בפיקודו של גורגידאס. "הפגנת בוז" זו עצרה על פי המסופר את התקדמותם של החיילים הספרטנים, וזמן קצר לאחר מכן אגסילאוס נסוג.
ב-376 לפנה"ס נחל כבריאס ניצחון מכריע על הצי הספרטני בקרב ליד נקסוס, אך למרות שיכול היה להשמיד את הצי הספרטני, השתהה כדי לאסוף את גופות החללים של ציו בזוכרו את גורל המצביאים האתונאים לאחר קרב ארגינוסאי. מאוחר יותר, כאשר עברו האתונאים לצד הספרטנים, הדף את צבא אפמינונדס למרגלות חומות קורינתוס.
ב-366 הואשם יחד עם קליסטרטוס בבגידה, משום שיעץ להסגיר את אורופוס לידי התבאנים. הוא זוכה מאשמה זו, וזמן קצר אחר כך קיבל על עצמו לשמש כמצביא בשירותו של טאוס מלך מצרים, שהתגונן מפני כיבושה מחדש של ממלכתו על ידי הפרסים. כשפרצה מלחמת בעלות הברית (357 לפנה"ס), פיקד כבריאס יחד עם כארס על הצי האתונאי. הוא נהרג בהתקפה על כיוס.
הערות שוליים

↑  Mark H. Munn (1993). The Defense of Attica: The Dema Wall and the Boiotian War of 378-375 B.C.. University of California Press.
| --- | --- |
בקרת זהויות :  GND: 105279999X  SUDOC: 083365400  VIAF: 194971123   WorldCat (עם VIAF): 194971123
סוסון גבנונון (סרט)

| --- | --- |

 בימוי:  אולג פוגודין 
 הופק בידי:  אנטון זלאטופולסקי
 תסריט:  אולג פוגודין 
 שחקנים ראשיים:  אנטון שאגין מיכאיל יפרמוב פאבל דרביאנקו פאולינה אנדרייבה 
 מוזיקה:  איוואן בורליאייב 
 צילום:  ולדימיר בשטה 
 מדינה:  רוסיה 
 חברת הפקה:  סרטי קולומביה, רוסיה-1, CTB Films, קרן הקולנוע הרוסי 
 חברה מפיצה:  VGTRK Sony Pictures Releasing
 הקרנת בכורה:  18 בפברואר 2021
 שפת הסרט:  רוסית 
 סוגה:  סרט דרמה, סרט הרפתקאות 
 תקציב:  760,000,000 מיליון רובל רוסי
 הכנסות:  1,176,972,867 מיליארד רובל רוסי
 אתר רשמי
 דף הסרט ב־IMDb
 
סוסון גבנונון (ברוסית: Конёк-горбунок; הופץ במדינות המערב בשם "Upon the Magic Roads") הוא סרט פנטזיה רוסי, בבימויו של אולג פוגודין ובכיכובם של מיכאיל יפרמוב ופאולינה אנדרייבה. הסרט תוכנן לצאת לאקרנים בהפצה מסחרית נרחבת ב־22 באוקטובר 2020, אך בהמשך יציאתו נדחתה ל־18 בפברואר 2021. בסוף השבוע הראשון להקרנתו הסרט הרוויח 285 מיליון דולר והוכתר לשובר קופות מקומי, משהרוויח בסך הכל יותר ממיליארד רובל לעומת תקציב של 760,000,000 מיליון רובל.
איוואן אינו יורש עצר, לא גיבור, לא גבר יפה תואר ואחיו הגדולים אפילו מחשיבים אותו כטיפש. אבל הכל משתנה כאשר לאיוואן יש חבר ועוזר נאמן - סוסון גבנונון. גם אם הוא קטן, הוא חכם ואמיץ. איוואן והסוסון יצטרכו לבחון את חברותם על אומץ, להתייצב מול יריב מגוחך, להתגבר על ניסיונות מדהימים ולפגוש אהבה, ששווה לסכן בה הכל. או, כמעט את הכל.
רקע

"הסוסון הוא קסום: מעופף, חכם, נוטה להתבדח, אירוני - כזה שאיתו אתה יכול לנהל דו-שיח. כמובן שלא גילמתי דבר כזה בעבר.  הטכנולוגיה הייתה כזו - לפני הצילומים הם לקחו אותי לאולפן מאובזר במיוחד, הודבקו על פניי חיישנים שצולמו מכל עבר, עם כל הגיחוכים, החיוכים, העוויתות. אבל על הסט, כבר לא הייתי צריך לעבוד עם הפנים שלי, שם לבשתי חליפה מיוחדת מנוקדת בחיישנים והייתי צריך לבצע תנועות מסוימות. ומכיוון שהסוס קטן וצריך להיות נמוך בהרבה מאיוואן, אז למעשה היה צריך לבלות את כל ימי הצילום האלה כפוף, בפועל - לא קל. בכלל, תהליך הצילומים הפך לאתגר מסוים עבור כל צוות השחקנים: לרבים כבר היה נביון של צילומים על מסך ירוק, אני, למשל, ב"סאליוט-7", אבל שם שיחקנו בסט בגודל מלא וגילמתי בן אדם. כאן היה צריך לדמיין יער אגדי, עוף אש מתעופף, אבנים מונחות תחת הרגליים ואת כל העולם. מבחינתי זו הייתה חוויה ראשונה, קשה, אך מעניינת."
הסרט מהווה עיבוד קולנועי לייב אקשן ראשון מסוגו לסיפור "סוסון גבנונון", שנכתב על ידי פיוטר ירשוב ומבוסס על אגדות עם סלאביות.
שחקנים ודמויות

| שחקן | דמות |
| --- | --- |
אנטון שאגין: איוואן, טיפש איוואן השוטה
מיכאיל יפרמוב: מלך הצאר
פאולינה אנדרייבה: עלמת הצאר
יאן צפניק: ישנוני שינה
אולג טקטארוב: Voivode לוחם
שחקנים ודמויות > תפקידים בדיבוב

| שחקן | תפקיד |
| --- | --- |
פאבל דרביאנקו: הסוס סוסון גבנונון
ליאסיאן אוטיאשבה: ציפור ציפור האש
אלכסנדר סמצ'ב: יודונס, קיטדגיםצ'ודו-יודו, מפלץ הדגים
הערות שוליים

↑  "Это фантастика": "Конек-Горбунок" обещает неожиданные повороты сюжета и небывалые спецэффекты‏, vesti.ru
1 2 3  סוסון גבנונון, באתר Kinobusiness.com
↑  ‏Конёк-Горбунок
↑  Сказочный блокбастер "Конек-Горбунок" выйдет на широкие экраны 22 октября
↑  מהנדסים רוסיים פיתחו סורק לחיקוי לקולנוע
↑  אלה שבאו עם החרב
↑  מיכאיל יפרמוב ופאולינה אנדרייבה ישחקו את התפקידים המרכזיים של 'סוסון גבנונון'
↑  Конек-горбунок » Трейлер к фильму
↑  סוסון גבנונון
↑  טיזר הסרט
↑  טריילר רשמי
↑  נתוני קופות ברוסיה, 18–21 בפברואר 2021
↑  «Конек-Горбунок» возглавил российский кинопрокат на выходных
↑  סוסון גבנונון. נתוני הכנסות, kinobusiness.com
↑  Вышел первый тизер сказочного блокбастера "Конек-Горбунок"‏, vesti.ru
↑  חברת הסרטים CTB, אולפני CGF, ערוץ רוסיה 1, פרסמו את הרעיון של אמנות "סוסון גבנונון"
סלים אמלאח

סלים אמלאח (בערבית: سليم أملاح; נולד ב-15 בנובמבר 1996 בבלגיה) הוא כדורגלן מרוקאי-בלגי המשחק בעמדת הקשר ההתקפי בואיאדוליד מהלה ליגה ובנבחרת מרוקו.
קריירת מועדונים

אמלאח גדל במחלקות הנוער של מונס ואנדרלכט. הוא החל את הקריירה המקצוענית שלו בקבוצה הבוגרת של מוסקרון במסגרת ליגת העל הבלגית.
בחודש יולי 2016 חתם אמלאח בטוביזה מליגת המשנה הבלגית. הוא ערך 24 הופעות ליגה במדי המועדון.
ב-3 ביולי 2017 חזר אמלאח למוסקרון מליגת העל הבלגית. בסך הכל ערך 55 הופעות ליגה במדי המועדון, בהן הבקיע 14 שערים.
בחודש יולי 2019 חתם אמלאח בסטנדרד לייז' מליגת העל הבלגית.
ב-31 בינואר 2023 חתם לשלוש וחצי עונות בריאל ואיאדוליד מהלה ליגה.
ב-29 באוגוסט 2023 הושאל לוולנסיה מהלה ליגה.
קריירה בינלאומית

ב-15 בנובמבר 2019 ערך אמלאח את הופעת הבכורה שלו בנבחרת מרוקו, בתיקו 0-0 נגד נבחרת מאוריטניה במסגרת מוקדמות גביע אפריקה לאומות 2021. ב-9 באוקטובר 2020 הבקיע את שער הבכורה שלו בנבחרת, בניצחון 1–3 על נבחרת סנגל במשחק ידידות.
ב-23 בדצמבר 2021 נכלל אמלאח בסגל נבחרת מרוקו לקראת טורניר גביע אפריקה לאומות 2021 בשנת 2022. הוא ערך חמש הופעות בטורניר, בהן הבקיע שער אחד.
נכלל בסגל נבחרת מרוקו לטורניר מונדיאל 2022.
נכלל בסגל נבחרת מרוקו לטורניר גביע אפריקה לאומות 2023.
הערות שוליים

↑  Vahid Halilhodzic reveals final list of players for CAN 2022 באתר Hespress, ‏ 23 בדצמבר 2021 (באנגלית)
↑  لائحة المنتخب الوطني المشاركة في نهائيات كأس العالم قطر 2022 באתר הרשמי של פדרציית הכדורגל המרוקאית המלכותית, 10 בנובמבר 2022 (בערבית)
↑  CAN Côte d'Ivoire 2023 : le coach Hoalid dévoile sa liste finale (27 joueurs) באתר הרשמי של פדרציית הכדורגל המרוקאית המלכותית, 28 בדצמבר 2023 (בצרפתית)
| נבחרת מרוקו – גביע אפריקה לאומות 2021 |
| --- | --- | --- |
|  1 בונו •  2 חכימי •  3 מאסינא •  4 אמראבט •  5 אגרד •  6 סאיס •  7 לוזא •  8 אונאחי •  9 אל-כעבי •  10 אל-חדאדי •   11 פג'ר •  12 מוחמדי • 13 שאער •  14 אבוח'לאל • 15 אמלאח • 16 ברקוק • 17 בופאל • 18 שאכלא • 19 א-נסירי • 20 עלכוש • 21 אל-כרוואני • 22 א-תגנאותי • 23 ר. מאי • 24 ס. מאי • 25 א-שיבי • 26 באנון • 27 רחימי • 28 טיסודאלי • מאמן: חלילהודז'יץ' |  1 בונו •  2 חכימי •  3 מאסינא •  4 אמראבט •  5 אגרד •  6 סאיס •  7 לוזא •  8 אונאחי •  9 אל-כעבי •  10 אל-חדאדי •   11 פג'ר •  12 מוחמדי • 13 שאער •  14 אבוח'לאל • 15 אמלאח • 16 ברקוק • 17 בופאל • 18 שאכלא • 19 א-נסירי • 20 עלכוש • 21 אל-כרוואני • 22 א-תגנאותי • 23 ר. מאי • 24 ס. מאי • 25 א-שיבי • 26 באנון • 27 רחימי • 28 טיסודאלי • מאמן: חלילהודז'יץ' | מרוקו |
| נבחרת מרוקו – מונדיאל 2022 (מקום רביעי) |
| --- | --- | --- |
|  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 חמדאללה •  10 א-זרורי •   11 סאבירי •  12 מוחמדי • 13 שאער •  14 אבוח'לאל • 15 אמלאח • 16 א-זלזולי • 17 בופאל • 18 אל-יאמיק • 19 א-נסירי • 20 דארי • 21 שדירה • 22 א-תגנאותי • 23 אל-ח'נוס • 24 באנון • 25 עטיית אללה • 26 ג'בראן • מאמן: רגראגי |  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 חמדאללה •  10 א-זרורי •   11 סאבירי •  12 מוחמדי • 13 שאער •  14 אבוח'לאל • 15 אמלאח • 16 א-זלזולי • 17 בופאל • 18 אל-יאמיק • 19 א-נסירי • 20 דארי • 21 שדירה • 22 א-תגנאותי • 23 אל-ח'נוס • 24 באנון • 25 עטיית אללה • 26 ג'בראן • מאמן: רגראגי | מרוקו |
| נבחרת מרוקו – גביע אפריקה לאומות 2023 |
| --- | --- | --- |
|  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 טיסודאלי •  10 חארית •   11 סייבארי •  12 מוחמדי • 13 עבד אל-חמיד •  14 אל-עזוזי • 15 אמלאח • 16 א-זלזולי • 17 בופאל • 18 אבקאר • 19 א-נסירי • 20 אל-כעבי • 21 עדלי • 22 בנעביד • 23 אל-ח'נוס • 24 ריצ'רדסון • 25 עטיית אללה • 26 ריאד • 27 א-שיבי • מאמן: רגראגי |  1 בונו •  2 חכימי •  3 מזראווי •  4 אמראבט •  5 אגרד •  6 סאיס •  7 זיאש •  8 אונאחי •  9 טיסודאלי •  10 חארית •   11 סייבארי •  12 מוחמדי • 13 עבד אל-חמיד •  14 אל-עזוזי • 15 אמלאח • 16 א-זלזולי • 17 בופאל • 18 אבקאר • 19 א-נסירי • 20 אל-כעבי • 21 עדלי • 22 בנעביד • 23 אל-ח'נוס • 24 ריצ'רדסון • 25 עטיית אללה • 26 ריאד • 27 א-שיבי • מאמן: רגראגי | מרוקו |
ירח (סרט)

| --- | --- |

 בימוי:  דאנקן ג'ונס 
 הופק בידי:  טרודי סטיילר 
 תסריט:  Nathan Parker, דאנקן ג'ונס 
 עריכה:  ניקולס גסטר 
 שחקנים ראשיים:  סם רוקוול (Sam Bell) קאיה סקודלריו בנדיקט וונג Robin Chalk דומיניק מקליגוט מט ברי 
 מדבבים:  קווין ספייסי (GERTY) 
 מוזיקה:  קלינט מנסל 
 צילום:  גארי שו 
 מדינה:  הממלכה המאוחדת 
 חברת הפקה:  Stage 6 Films 
 חברה מפיצה:  Sony Pictures Classics, נטפליקס 
 שיטת הפצה:  וידאו על פי דרישה 
 הקרנת בכורה:  17 ביולי 2009 
 משך הקרנה:  96 דק' 
 שפת הסרט:  אנגלית 
 סוגה:  סרט מדע בדיוני, סרט דרמה, מדע בדיוני 
 הכנסות באתר מוג'ו:   moon09
 פרסים:  פרס הוגו לעיבוד הדרמטי הטוב ביותר (ארוך)  Sitges Film Festival Best Screenplay award  Sitges Film Festival Best Feature-Length Film award  פרס השחקן הטוב ביותר של פסטיבל סיטג'ס 
 סרט הבא:  Mute 
 www.moon-movie.com
 דף הסרט ב־IMDb
 
ירח (באנגלית: Moon) הוא סרט מדע בדיוני בריטי משנת 2009, בבימויו של דאנקן ג'ונס ובכיכובו של סם רוקוול. הסרט עוסק באסטרונאוט בשם סאם בל, שעובד בתחנת חלל ירחית ומבצע משימות כרייה של הליום-3 בצד הרחוק של הירח, מקור אנרגיה חשוב לכדור הארץ. תוך כדי ביצוע משימתו, סאם מתחיל לחשוד שמשהו אינו כשורה ומגלה אמת מטרידה על זהותו ועל המערכת שבה הוא פועל.
הסרט ירח תוקצב ב-5 מיליון דולר והכניס קצת פחות מ-10 מיליון דולר ברחבי העולם. אך התקבל היטב על ידי המבקרים. ההופעה של רוקוול זכתה לשבחים. הסרט זכה במספר רב של פרסי מבקר קולנוע ופסטיבל קולנוע והיה מועמד לפרס באפט"א לסרט הבריטי הטוב ביותר, וזכה בפרס הוגו עבור המצגת הדרמטית הטובה ביותר בשנת 2010.
עלילה

סאם בל (סם רוקוול) נמצא במשימה בת שלוש שנים בתחנת חלל ירחית, במהלכה הוא אחראי על הפקת הליום-3. חברו היחיד הוא הבינה המלאכותית של התחנה, GERTY (בקולו של קווין ספייסי). כשסאם מתקרב לסיום משימתו, הוא מתחיל לחוות הזיות ולגלות דברים מוזרים על תפקודו בתחנה. בעקבות תאונה, סאם מגלה אדם נוסף שנראה בדיוק כמוהו, ומכאן מתחיל מסע של גילוי עצמי כשהוא מנסה להבין מה קורה באמת על הירח.
צוות השחקנים

סם רוקוול בתפקיד סאם בל - העובד בתחנת החלל הירחית.
קווין ספייסי בתפקיד GERTY (קול) - הבינה המלאכותית של התחנה.
קאיה סקודלריו בתפקיד איב בל - דמות מרכזית הנחשפת בהמשך הסרט.
בנדיקט וונג בתפקיד תומפסון - עובד בכיר בתאגיד המפעיל את תחנת החלל הירחית.
ביקורות

"ירח" זכה לשבחים על תסריטו המעמיק והמשחק של סם רוקוול, שהתמודד עם תפקיד מורכב המעמיד שאלות מוסריות ונפשיות. הסרט קיבל ציון של 90% ב-Rotten Tomatoes וציון של 67 מתוך 100 ב-Metacritic.
הערות שוליים

↑  "Moon". Box Office Mojo. נבדק ב-18 במרץ 2018. {{cite web}}:  (עזרה)
כבש (מישור משופע)

כבש נגיש למשתמשי כיסאות גלגלים לצד מדרגות באגף הנוער של מוזיאון ישראל.
כבש נגיש בכניסה לקרון רכבת בהולנד.
הנשיא טראמפ ליד כבש המטוס בביקורו בישראל.
כֶּבֶשׁ או רמפה (מאנגלית: Ramp) הוא מדרון משופע המשמש כאמצעי מעבר ממפלס אחד למשנהו.
בניגוד למדרגות, אמצעי זה שמיש לאנשים הדוחפים עגלות ורוכבים על כלי תחבורה קלים כמו אופניים. כאשר הכבש עומד בדרישות מסוימות, הוא נגיש למשתמשי כיסאות גלגלים.
כבש שאינו נגיש למשתמשי כיסאות גלגלים עשוי לתפוס שטח רצפה דומה לזה של גרם מדרגות או להשתלב בקלות בגרם מדרגות כזה. אולם כבש נגישות חייב להיות בשיפוע מרבי של שמונה מעלות, ולכן הוא מתפרש על שטח רצפה גדול בהרבה מזה של גרם מדרגות. מעבר לכך, כבש כזה צריך להיות רחב דיו עבור כיסאות גלגלים, ואם הוא ארוך, הוא חייב לכלול מקומות בהם שני משתמשי כיסאות גלגלים יכולים לחלוף זה על פני זה ולשלב בתוכו משטחים ישרים בהם משתמשי כיסא גלגלים ידני יכולים לנוח.
בשל שטח הרצפה הגדול שתופס כבש הנגישות, בתוך בניינים ובמקומות רבים מחוצה להם אין לו מקום, ובמקומו מותקנים מעלית או מעלון. חסרונם של אלו על פני כבש הוא הצורך שלהם בתחזוקה שוטפת ואי-יכולתם לעבוד בהפסקות חשמל, ובחלק מהמקרים גם בשעות חירום.
בתעופה מקובל הביטוי כבש המטוס שהוא המדרגות שמחברים אל דלת המטוס, והמאפשרים לנוסעים לרדת. בביקורי מנהיגים, מקובל להתחיל את טקסי קבלת הפנים כאשר האורח מגיח מהמטוס אל כבש המטוס ומתחיל לרדת בו.
ראו גם

כבש (מזבח)
מישור משופע
סעידו בראהינו

סעידו בראהינו (באנגלית: Saido Berahino; נולד ב-4 באוגוסט 1993) הוא כדורגלן בורונדי, המשחק בעמדת החלוץ בראג'סטאן יונייטד.
קריירת מועדונים

בראהינו התחיל את הקריירה שלו במחלקת הנוער של וסט ברומיץ' אלביון, אליה הצטרף בגיל 12. בשנת 2011 הצטרף לקבוצה הבוגרת. ב-20 באוקטובר 2011 בראהינו הושאל לחודש לנורת'האמפטון טאון. יומיים לאחר מכן, בראהינו ערך את הופעת הבכורה שלו בהפסד 1–2 לברטפורד סיטי. ב-25 באוקטובר, בראהינו הבקיע את שער הבכורה שלו בהפסד 1–3 נגד הארפורד יונייטד. בהמשך, הוארכה תקופת השאלתו לינואר.
ב-9 בפברואר 2012 הושאל לברנטפורד. ב-14 בפברואר, ערך את הופעת הבכורה שלו בקבוצה בהפסד 1–2 לקולצ'סטר יונייטד. ב-3 באפריל 2012, חזר לברומיץ'.
ב-28 באוגוסט 2012, ערך את הופעת הבכורה שלו בקבוצה בניצחון 2–4 נגד יאוביל טאון במסגרת גביע הליגה האנגלי. ב-1 באוקטובר, הושאל לפיטרבורו יונייטד בה שיחק עד ינואר 2013. למחרת, בראהינו ערך את הופעת הבכורה שלו בקבוצה בניצחון 1–2 נגד ברנסלי. ב-27 באוקטובר, בראהינו כבש צמד בניצחון 0–3 נגד דרבי קאונטי.
ב-2 בדצמבר 2012, בראהינו חתם על חוזה לארבע שנים וחצי בווסט ברומיץ'. ב-3 בינואר 2015 כבש רביעייה בניצחון 0–7 נגד גייטסהד במסגרת הסיבוב שלישי של גביע ה-FA. בעונת 2014/2015 נבחר לכדורגלן העונה.
ב-20 בינואר 2017 חתם בסטוק סיטי לחמש עונות וחצי תמורת 12 מיליון פאונד. ב-1 בפברואר 2017 ערך את הופעת הבכורה שלו בקבוצה בתיקו 1-1 נגד אברטון. את עונת הבכורה שלו בקבוצה סיים ללא שערים, ב-13 משחקי ליגה.
ב-28 באוגוסט 2018, בראהינו כבש את השער הראשון שלו בקבוצה בניצחון 0–2 נגד האדרספילד טאון במסגרת גביע הליגה האנגלי, ובכך שבר בצורת של שנתיים וחצי ללא שער. בפברואר 2019 נעצר בחשד לנהיגה בשכרות. בעקבות מעצרו, הושעה הקבוצה עד לסיום העונה, ובהמשך שוחרר.
ב-9 באוגוסט 2019, חתם בזולטה ורכם מליגת העל הבלגית. יום למחרת, ערך את הופעת הבכורה שלו בקבוצה בניצחון 0–2 נגד ראסינג גנק, בה גם כבש את שער הבכורה שלו.
ב-5 באוקטובר 2020, בראהינו הושאל לשרלרואה. ב-18 באוקטובר ערך את הופעתו הבכורה בניצחון 2-1 על גנק, בה גם כבש את שערו הראשון.
ב-31 באוגוסט 2021 חזר בראהינו לאנגליה וחתם בשפילד ונסדיי מהליגה השלישית באנגליה.
ב-31 באוגוסט 2022 חתם בא.א.ל. לימסול מליגת העל הקפריסאית.
ב-23 באוגוסט 2024 חתם בראג'סטאן יונייטד מה-I-League ההודי.
קריירה בינלאומית

בצעירותו, באריהנו שיחק בכל הנבחרות הצעירות של אנגליה ונכלל בסגל הנבחרת הצעירה לקראת אליפות אירופה בכדורגל עד גיל 21 - 2015, אך נפצע ושוחרר מהסגל. בנובמבר 2014 זומן לראשונה לסגל נבחרת הבוגרת לקראת המשחק נגד סלובניה, אך לא זכה לדקות משחק.
במרץ 2015 בראיהנו קיבל פניה ראשונה לייצג את בורונדי מולדתו, אך דחה אותה. באוגוסט 2018, קיבל אישור מפיפ"א לייצג את בורונדי, לאחר שלא זומן לסגל נבחרת אנגליה במשך שלוש שנים.
ב-8 בספטמבר 2018, בראהינו ערך את הופעת הבכורה שלו בנבחרת בתיקו 1-1 נגד גבון במסגרת מוקדמות גביע אפריקה לאומות 2019, בו גם כבש את שער הבכורה שלו בנבחרת. בראהינו נכלל בסגל הנבחרת לקראת גביע אפריקה לאומות 2019.
חיים אישיים

בראהינו נולד בבוג'ומבורה, בירת בורונדי. כשהיה בן 4, נהרג אביו במהלך מלחמת האזרחים בבורונדי. כשהיה בן 10 היגר לממלכה המאוחדת, והצטרף לאימו ואחיו שהגרו לפני כן.
סתירת שבעה נקיים

סתירת שבעה נקיים הוא כלל הלכתי שיסודו מהתורה, על פיו גם לאחר שזבה ספרה שבעה נקיים, אם במהלך אחד הימים אירע מקרה מסוים הגורם לה טומאה, מקרה זו סותר את הימים הנקיים שכבר ספרה, ועליה להתחיל מחדש בספירה. לעיתים עשוי המושג לשמש גם בתחילת השבעה נקיים, כאשר האישה עצמה נקייה וזבה הפסיק לזוב, אלא שמקרה צדדי (כמו טומאה שאינה קשורה לזיבה) עשוי, לפי דעות מסוימות, לסתור את שבעת הנקיים שהיו עשויים לקדם אותה למצב של טהרה.
מקור הכלל

כלל זה נלמד מפסוקים בפרשת מצורע, בפרשה עוסקת בדיני שבעה נקיים שהם השלב חיוני וראשוני בשלבי ההיטהרות לזב וזבה. בזב נאמר ”וְכִי יִטְהַר הַזָּב מִזּוֹבוֹ, וְסָפַר לוֹ שִׁבְעַת יָמִים לְטָהֳרָתוֹ וְכִבֶּס בְּגָדָיו; וְרָחַץ בְּשָׂרוֹ בְּמַיִם חַיִּים וְטָהֵר”, ומהמילה "לטהרתו" למדו חז"ל שעל שבעת הימים להיות סמוכים ורצופים לטהרתו מהטומאה ולא תהא טומאה מפסקת ביניהם.
גם בזבה נלמד הכלל מהפסוק שבו נאמרה מצוות ספירת שבעה נקיים ”וְאִם טָהֲרָה מִזּוֹבָהּ; וְסָפְרָה לָּהּ שִׁבְעַת יָמִים וְאַחַר תִּטְהָר” ואמרו חז"ל: "ואחר תטהר - שלא תהא טומאה מפסקת ביניהם", כלומר משמעותה של המילה "אחר" בתנ"ך הוא בסמיכות למקרה, ועל כן אסור שיפסיק יום של טומאה, בין יום אחד ליום אחר לטהרת האישה שחל אחר שבעת הנקיים (אך מותנה בטבילה).
זב

זב - לאחר שראה שתי ראיות או שלוש, עליו לספור שבעה נקיים. אך אם ראה שכבת זרע באחד מימי הנקיים, הוא סותר רק את יומו, אך לא כל שבעת הימים.
זבה

זבה - זבה קטנה, שראתה ראייה אחת או שתים אינה צריכה לספור שבעה נקיים, והיא רק נחשבת לשומרת יום כנגד יום. רק זבה גדולה, שראתה כבר שלוש ראיות, צריכה לספור שבעה נקיים. כיום, לאחר חומרא דרבי זירא, נהגו בנות ישראל לשבת שבעה נקיים על כל דם אפילו על טיפת דם כחרדל, ולכן הלכות השבעה נקיים רלוונטיות לכל אישה יהודייה.
זבה > פולטת

במסכת נידה מסופר על דיון בין רמי בר חמא ורבא, האם אישה שיצא מהנרתיק שכבת זרע, במהלך שלושה ימים לאחר קיום יחסים (שבהם הזרע נחשב עדיין כ"זרע" כי הוא ראוי להזריע), שנחשבת ל"פולטת" שטמאה במשך יום אחד כבעל קרי, דינה כמי שראתה דם זיבה שסותרת את ספירת השבעה נקיים, ובמילים אחרות - האם הטומאה שחלה על האישה היא מכיוון שהזרע יצא מגופה והרי זה מטמא אותה באותו אופן שהוא מטמא זכר שיצא מגופו שכבת זרע שהוא טמא טומאת ערב, או שמא הטומאה שחלה עליה הוא רק מדין טומאת מגע, על ידי נגיעת השכבת הזרע בחלקי גופה.
בעי רמי בר חמא: פולטת שכבת זרע מהו שתסתור בזיבה? רואה היתה וסותרת או דילמא נוגעת היתה ולא סתרה?
על שאלה זו של רמי בר חמא התפלא רבא, והתבטא כדרכו על רמי בר חמא ”לפום חורפא שבשבתא” - בגלל חריפותו המופלאה אינו מעיין די הצורך לפני שאומר את דבריו. תמיהת רבא היא, כיצד ייתכן לומר שיציאת שכבת זרע מגופה של האישה יגרום לסתור את ספירת שבעת הנקיים, הרי לא ייתכן לומר שראיית שכבת הזרע יסתור את כל שבעת ימי הנקיים שספרה שהרי אפילו הבעל עצמו שיצא שכבת זרע מגופו אינו סותר את כל שבעת הנקיים, והרי לא ניתן לומר שראיית הזרע יסתור רק יום אחד, שהרי אמרה התורה "ואחר תטהר" - שלא טומאה מפסקת ביניהם. אך חכמי התלמוד דחו את דבריו של רבא, והביאו ראיה מזב שסותר יום אחד למרות שגם בו נאמר שאסור שתהא טומאה מפסקת בין שבעת הנקיים לטהרתו.
לעומת זאת, בהמשך המסכת נכתב כי פולטת שכבת זרע מטמאה מדין "רואה" ולא מדין נוגעת, לדעת רוב החכמים. בברייתא, למדו זאת מהפסוק ”וְאִשָּׁה כִּי תִהְיֶה זָבָה, דָּם יִהְיֶה זֹבָהּ בִּבְשָׂרָהּ”. המילים "דם יהיה דמה בבשרה" נראים מיותרים לכאורה, ומכאן למד בברייתא כי גם כאשר הדם הוא בבשרה ולא יצא עדיין לחוץ הוא גורם לה טומאה.. ” תנו רבנן בבשרה, מלמד שמטמאה בפנים כבחוץ. ואין לי אלא נדה, זבה מנין? תלמוד לומר זובה בבשרה. פולטת שכבת זרע מנין? תלמוד לומר "יהיה"”. מכאן נראה לכאורה, כי דינה של הפולטת שווה לדם נידה, שאינו נטמא מדין טומאת מגע שאינו קיים על ידי נגיעה במקום "בית הסתרים" הנחשב כחלק הפנימי של הגוף, אלא מדין ראייה הדומה לראית דם נידה.
לעומת זאת, רבי שמעון חלוק על כך וקובע: ”דיה כבועלה, מה בועלה אינו מטמא עד שתצא טומאה לחוץ אף היא אינה מטמאה עד שתצא טומאתה לחוץ”. לדבריו של רבי שמעון, רק באופן אחד יש גזירת הכתוב שנגרם לאישה טומאה על ידי שכבת זרע, הוא על ידי תשמיש המיטה עם זב ”וְאִשָּׁה אֲשֶׁר יִשְׁכַּב אִישׁ אֹתָהּ שִׁכְבַת זָרַע; וְרָחֲצוּ בַמַּיִם, וְטָמְאוּ עַד הָעָרֶב”, שבו האישה נהיית טמאה על ידי קיום יחסי אישות עם הזב למרות שמגע בית הסתרים הוא, ובתלמוד הוסבר כי טומאת פולטת נאמרה באופן שהאישה לא טמאה בתור משמשת עם זב, למשל כאשר לאחר תשמיש המיטה היא נותרה שכובה במיטתה ולא הניעה את גופה כך ששכבת הזרע לא יצאה מגופה במשך שלושת הימים, והטבילוה כאשר היא במיטתה, שאז - כאשר קמה לאחר שלושת הימים, אם יצא זרע מגופה, היא טמאה. משיטתו של רבי שמעון נראה כי הוא סובר שיש לאישה דין "נוגעת" בשכבת זרע ולכן פולטת שכבת זרע טמאה. אם כי למרות זאת הסתפק רב שמואל בר ביסנא, שמא לעניין סתירת שבעה נקיים מודה גם רבי שמעון שדינה כרואה, ולפי גרסה אחרת רב שמואל בר בסינא לא שמע את אשר כתוב בברייתא, ולכן הסתפק מסברא אם דינה כרואה או לא. הוא שאל שאלה זאת את אביי, רבא ורב יוסף וכולם השיבו לו כי היא "רואה" ולא "נוגעת" לעניין סתירה. ומכאן מסיקים חכמי התוספות כי רבא חזר בו מהתקפתו על דברי רמי בר חמא וגם הוא מסכים כי האישה דינה כ"רואה".